Tiesas (astotā palāta) 2012. gada 25. oktobra spriedums –
Komisija/Francija
(lieta C‑164/11)
Valsts pienākumu neizpilde – Direktīva 2003/96/EK – Nodokļu uzlikšana energoproduktiem un elektroenerģijai – Netransponēšana noteiktajā termiņā
1.                     Prasība sakarā ar valsts pienākumu neizpildi – Pamatotības pārbaude Tiesā – Vērā ņemamais stāvoklis – Stāvoklis argumentētajā atzinumā noteiktā termiņa beigās (LESD 258. pants) (sal. ar 41. un 45. punktu)
2.                     Noteikumi par nodokļiem – Tiesību aktu saskaņošana – Nodokļu uzlikšana energoproduktiem un elektroenerģijai – Direktīva 2003/96 – Dalībvalstu īstenota izpilde – Pienākums sasniegt rezultātu – Šī pienākuma neizpilde – Pienākumu neizpilde (LESD 258. pants; Padomes Direktīvas 2003/96 18. panta 10. punkta otrā daļa) (sal. ar 47. punktu un rezolutīvo daļu)
Priekšmets
Valsts pienākumu neizpilde – Tādu noteikumu nepieņemšana paredzētajā termiņā, kas vajadzīgi, lai elektroenerģijas nodokļu sistēmu pielāgotu Padomes 2003. gada 27. oktobra Direktīvas 2003/96/EK, kas pārkārto Kopienas noteikumus par nodokļu uzlikšanu energoproduktiem un elektroenerģijai (OV L 283, 51. lpp.), noteikumiem – Vienotas likmes piemērošana pārejas perioda beigās
Rezolutīvā daļa:
1)
nepieņemot noteikumus, kas vajadzīgi, lai elektroenerģijas nodokļu sistēmu pielāgotu Padomes 2003. gada 27. oktobra Direktīvas 2003/96/EK, kas pārkārto Kopienas noteikumus par nodokļu uzlikšanu energoproduktiem un elektroenerģijai, noteikumiem, kaut gan bija beidzies šīs direktīvas 18. panta 10. punkta otrajā daļā paredzētais pārejas periods, Francijas Republika nav izpildījusi šajā direktīvā paredzētos pienākumus;
2)
Francijas Republika atlīdzina tiesāšanās izdevumus.